तपाइँ पोखरामा हुनुहुन्छ र तपाइँलाई धरानमा रहेको कार्यालयको कम्प्युटरबाट कुनै फाइल आवश्यक पर्‍यो भने के गर्नुहुन्छ? कसैलाई तपाइँको निजी कम्प्युटर खोल्न पासवर्ड दिने? त्यो सही विकल्प नहुनसक्छ। टिमभ्युअर इन्स्टल गर्नुभएको छ भने कसैलाई कम्प्युटर खोल्न मात्र लगाउनुस्, बाँकी सबै काम तपाइँले पोखरामा बसीबसी त्यहाँको कम्प्युटरबाट धरानको कम्प्युटर चलाएर गर्न सक्नुहुन्छ। अथवा कसैको कम्प्युटरमा केही समस्या पर्‍यो र त्यसलाई समाधान गर्न चाहनु हुन्छ भने टिमभ्युअर सही उपाय हुनसक्छ।
